
Az elmúlt évtizedekben a daganatos betegségek gyógyítására irányuló kutatásokban egyre nagyobb figyelmet kapnak az átmenetifémek komplexei. Napjainkban számos kutatás irányul olyan fémkomplexek kifejlesztésére, melyek citotoxikus hatása specifikus a rákos sejtekre. Ígéretes kutatások folynak fémorganikus ruténium(III/II) vegyületekkel is, melyek közül több vegyületnek klinikai tesztelése is folyik. Munkánk során a [Ru(II)(eta6-p-cimol)(Z)3] (Z: H2O/ Cl-) (O,N) piridinkarbonsav típusú ligandumokkal (pikolinsav és 6-metil-pikolinsav) való kölcsönhatását vizsgáltuk oldategyensúlyi módszerekkel.

Ezek a fémkomplexek, igen hatásosnak bizonyultak egyes rákos sejtvonalakon. [1] A vizes oldatban képződő komplexek összetételét és stabilitási állandóit, elsősorban pH-potenciometriás módszerrel határoztuk meg, amit 1H NMR és UV-látható spektrofotometriás mérésekkel is alátámasztottunk. Egy bioaktív fémkomplex farmakokinetikai jellemzéséhez hozzátartozik a vér transzportfehérjéivel való kölcsönhatásának jellemzése is. Így ennek első lépéseként vizsgáltunk a komplexek humán szérum albuminnal való kölcsönhatását is spektrofluorimetriás mérésekkel.
[1] N. Gligorijević, et al., J. Inorg. Biochem. 2012, 108, 53.



